"Surma vägised: Osa 1" on Potteri sarja seitsmes film. Raske on  uskuda, et keegi tuleb seda vaatama puhtalt lehelt, teadmata, mis seal juhtub ja ilmselt on kinokülastajatel nähtud ka eelnevad filmid. Seega on kõigil olemas oma arvamus, kuidas raamatust teada stseenid peaksid kinolinal välja nägema. Nagu harilikult, töötleb "Potter" sõnad pildiks enamasti filigraanselt, kuid kahjuks on filmis täiesti tarbetult ära rikutud üks mu lemmikhetki raamatus, kus Ron ütleb, et Dumbledore pidi teadma, et ta ära põgeneb, mispeale Harry teda parandab: "Ta teadis, et sa tahad alati  tagasi tulla." See on asendatud mõttetu mulaga. Lisaks on ära kaotatud ka hetk, mis õigustab Harry otsuse "Azkabani vangis" jätta ellu ta vanemad reetnud Vingerjas. Kõik sellised väikesed asjad kuhjuvad ja rikuvad üldpilti.